Document ID: /roh_data/filtered/fineweb-2-filterrobots_roh.jsonl.gz/56961

Venderdi saira enturn las 18:15 uras hai dà sin l'autostrada A13 a Cuira in accident persunal. Quel ha chaschunà impediments durant pliras uras: Ina dunna da 26 onns era da viadi cun sia auto-rulotta da Cuira en direcziun da Landquart. Il vehichel haja cumenzà a ballantschar e saja la finala cupitgà sin ina vart. Tenor la Polizia chantunala n'haja dà nagins blessads.
Pervi da l'accident ha la polizia stuì serrar l'autostrada da Cuira en direcziun Landquart per bunamain duas uras.